Diari Oficial de la Generalitat Valenciana


Sumari del DOGV 7397, del 06-11-2014 (2014/10478)

RESOLUCIÓ de 27 d'octubre de 2014, de la Direcció General de Formació Professional i Ensenyances de Règim Especial, per la qual es concedixen els premis professionals de Música i de Dansa de la fase autonòmica de la Comunitat Valenciana corresponents al curs 2013-2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7397

Data del DOGV
:   06-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10485


Data del document
:   27-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 27 d'octubre de 2014, de la Direcció General de Formació Professional i Ensenyances de Règim Especial, per la qual es concedixen els premis professionals de Música i de Dansa de la fase autonòmica de la Comunitat Valenciana corresponents al curs 2013-2014. [2014/10958]  
Per Orde 76/2014, de 16 de setembre, de la Conselleria d'Educació, Cultura i Esport, per la qual es regulen a la Comunitat Valenciana els premis professionals per a l'alumnat que ha conclòs les ensenyances professionals de Música o de Dansa, publicada en el Diari Oficial de la Comunitat Valenciana de 19 de setembre de 2014, es van convocar els premis professionals de Música i Dansa, de la fase en el centre i l'autonòmica.  
En compliment del que disposen els articles 14 i 15 de l'esmentada Orde 76/2014, de 16 de setembre, s'han reunit els tribunals de Música i Dansa constituïts a este efecte, els quals, una vegada concloses les proves corresponents i el procés de selecció, han elevat davant del director general de Formació Professional i Ensenyances de Règim Especial la seua proposta per a la concessió dels premis.  
Vista la proposta del tribunal i en virtut de les competències que em conferix el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer. Premis  
1. S'adjudiquen els premis professionals de Música de la fase autonòmica, corresponents al curs 2013-2014, als següents estudiants, classificats per departaments:  
a) Departament de Corda: Laura Pastor Rocamora, de l'especialitat instrumental de Violí, amb la qualificació final de 8,7500, del Conservatori Professional de Música número 2 de València.  
b) Departament de Vent de Fusta:  
- Sofia Zamora Meseguer, de l'especialitat instrumental d'Oboé, amb la qualificació final de 8,5000, del Conservatori Professional de Música d'Almoradí (Alacant).  
- Alexandre Escrivà Grau, de l'especialitat instrumental de Clarinet, amb la qualificació final de 8,4000, del Conservatori Professional de Música José Manuel Izquierdo, de Catarroja (València).  
c) Departament de Vent de Metall i Percussió: Marta García Cubillos, de l'especialitat instrumental de Percussió, amb la qualificació final de 8,3750, del Conservatori Professional de Música de Torrent (València).  
d) Departament de Tecla: Javier Guna Enguídanos, de l'especialitat instrumental de Piano, amb la qualificació final de 7,5000, del Conservatori Professional de Música José Manuel Izquierdo, de Catarroja (València).  
2. Es declaren deserts els premis professionals de Dansa de la fase autonòmica, corresponents al curs 2013-2014.  
  
Segon. Efectes dels premis  
1. El premi consistirà en un diploma a l'excel·lència en el rendiment acadèmic expedit per la conselleria competent en matèria d'educació. Així mateix, l'esmentada conselleria promourà que l'alumnat premiat puga realitzar la interpretació d'un repertori propi de la seua especialitat, dins de la programació anual d'una sala representativa de la Comunitat Valenciana, i sense perjuí d'altres beneficis que puga establir per a este alumnat.  
2. L'obtenció d'este premi es farà constar igualment en l'expedient acadèmic de l'alumnat, amb la denominació de Premi Professional Autonòmic de Música.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria d'educació, en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 27 d'octubre de 2014.- El director general de Formació Professional i Ensenyances de Règim Especial: Marcial Díaz Garrigues.